
Parlamentul  României

Camera  Deputaţilor

Comisia pentru industrii                                                   Comisia pentru muncă

             si servicii                                                                    şi protecţie socială
 Bucureşti, 07.02.2007                                                          Bucureşti, 07.02.2007
 Nr.23/304/2006                                                                        Nr.27/706/2006

BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra proiectului de Lege pentru abrogarea Decretului Consiliului de Stat nr.388/1976 privind regimul de lucru, nivelul retribuţiei şi unele drepturi pentru personalul care lucrează pe platforme de foraj marin şi pe navele maritime cu care se execută lucrări de prospecţiuni geologice, geofizice şi geotehnice, precum si alte lucrări sau activităţi speciale necesare forajului marin.



Prin obiectul de reglementare şi conţinutul său, proiectul de lege face parte din categoria legilor ordinare.
                PREŞEDINTE,                                             PREŞEDINTE,

                 Iulian Iancu                                                    Stelian Duţu   

RAPORT

asupra proiectului de Lege pentru abrogarea Decretului Consiliului de Stat nr.388/1976 privind regimul de lucru, nivelul retribuţiei şi unele drepturi pentru personalul care lucrează pe platforme de foraj marin şi pe navele maritime cu care se execută lucrări de prospecţiuni geologice, geofizice şi geotehnice, precum si alte lucrări sau activităţi speciale necesare forajului marin


În conformitate cu prevederile Regulamentului Camerei Deputaţilor, republicat, Comisia pentru industrii şi servicii şi Comisia pentru muncă şi protecţie socială au fost sesizate, cu nr.P.L.x 991 din 27 decembrie 2006, pentru dezbatere în fond, cu proiectul de Lege pentru abrogarea Decretului Consiliului de Stat nr.388/1976 privind regimul de lucru, nivelul retribuţiei şi unele drepturi pentru personalul care lucrează pe platforme de foraj marin şi pe navele maritime cu care se execută lucrări de prospecţiuni geologice, geofizice şi geotehnice, precum si alte lucrări sau activităţi speciale necesare forajului marin.



Proiectul de lege a fost emis pentru abrogarea Decretului Consiliului de Stat nr.388/1976, întrucât prevederile acestuia contravin prevederilor Codului Muncii aprobat prin Legea nr.53/2003 şi prevederilor Directivei 2003/88/CE privind unele aspecte referitoare la organizarea timpului de lucru.



Proiectul de lege a fost avizat favorabil de Consiliul Legislativ, cu nr.1374 din 16 octombrie 2006.



Proiectul de lege a fost adoptat de Senat, în şedinţa din 14 decembrie 2006.



Proiectul de lege a fost avizat favorabil de Comisia juridică, de disciplină şi imunităţi, cu nr.P.L.x 991 din 29 ianuarie 2007, în forma adoptată de Senat.



Dezbaterea proiectului de lege a avut loc în şedinţa celor două comisii din data de 7 februarie 2007.



La lucrări au fost prezenţi 19 deputaţi din totalul de 21 deputaţi membri ai Comisiei pentru industrii şi servicii şi 16 deputaţi din totalul de 19 deputaţi membri ai Comisiei pentru muncă şi protecţie socială.


Membrii celor două comisii au examinat proiectul de lege, expunerea de motive, avizul favorabil al Consiliului Legislativ şi avizul favorabil al Comisiei juridice, de disciplină şi imunităţi şi în urma dezbaterilor, au hotărât, în unanimitate, să propună plenului Camerei Deputaţilor adoptarea proiectului de Lege pentru abrogarea Decretului Consiliului de Stat nr.388/1976, în forma adoptată de Senat.


Prin obiectul de reglementare şi conţinut, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
                PREŞEDINTE,                                             PREŞEDINTE,
                  Iulian Iancu                                                  Stelian Duţu   

                  SECRETAR,                                                SECRETAR,

                 Aurelia Vasile                                              Pavel Todoran

Consilier,                                                                                                                   Consilier,

Daniel Bădina                                                                                                            Elena Anghel

Expert,

Viorica Petraşcu

